О Б Я В Л Е Н И Е

На основание чл. 66, ал.1 във връзка с чл. 69, ал.1, т.1 и ал.2 от АПК Общински съвет – Русе уведомява заинтересованите лица, че открива производство по издаване на общ административен акт по постъпило предложение за решение от Кмета на Община Русе с вх. №828/14.10.20202г. Посоченото предложение и бъдещия общ административен акт касае условия за закупуване на дървесина от склад, добита в горски територии, собственост на Община Русе, за 2022 г. по реда, предвиден в Наредбата за условията и реда за възлагане на дейности в горски територии – държавна и общинска собственост и за ползване на недървесни горски продукти.

Приемането на административния акт се налага от разпоредбите чл. 112, ал. 1, т. 2 и ал. 2 от Закон за горите, чл. 71, ал. 1, т. 4, ал. 2, ал. 7 и ал. 10 от Наредба за условията и реда за възлагане на дейности в горски територии – държавна и общинска собственост и за ползване на недървесни горски продукти. С приемането на този административен акт се предвижда повече домакинства и юридически лица да могат да се снабдят с дърва за огрев.

Заинтересованите лица и организации могат да се запознаят с проекта за решение всеки работен ден от 14 до 16 часа в сградата на Община Русе /пл. „Свобода” №6/, ет. 3, стая 304 или от публикуваното по-долу приложение.

Формата за участие в производството по издаване на посочения акт от страна на заинтересованите лица и организации, съгл. чл. 69, ал.1, т.1 от АПК са **писмени предложения и възражения.** Последните могат да бъдат депозирани в канцеларията на Общински съвет – Русе /пл. „Свобода 6, ет.3, ст. 304/ в едномесечен срок от публикуване на настоящото уведомление.

**ПРЕДСЕДАТЕЛ:**

**/Иво Пазарджиев/**